7.11.2002 De Europæiske Fællesskabers Tidende L 305/19 KOMMISSIONENS DIREKTIV 2002/86/EF af 6. november 2002 om ændring af direktiv 2001/101/EF, for så vidt angår datoen, fra hvilken det er forbudt at handle med produkter, der ikke opfylder kravene i Europa-Parlamentets og Rådets direktiv 2000/13/EF KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 95, under henvisning til Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentati- onsmåder for levnedsmidler samt om reklame for sådanne levnedsmidler (), ændret ved Kommissionens direktiv 2001/ 101/EF (?), særlig artikel 6, stk. 6, andet afsnit, første led, og ud fra følgende betragtninger: (1), Bestemmelserne i direktiv 2001/101/EF om mærkning af produkter, hvori kød indgår som en ingrediens, finder først anvendelse fra dagen efter fristen for medlemssta- ternes gennemførelse af direktiv 2001/101/EF. (2) —Som følge af vedtagelsen af begrebet »kød« med henblik på mærkning bør de berørte virksomhedsledere ændre mærkningen af disse produkter i væsentlig grad, særlig med hensyn til listen over ingredienser og i givet fald kødindholdet. (3) — Da der findes mange forskellige produkter på markedet og mange små og mellemstore virksomheder, der er berørt heraf, bør der indføres en tilstrækkelig overgangs- periode, således at mærkningen af disse produkter bringes i overensstemmelse med bestemmelserne i direktiv 2001/101/EF. (4) — Det bør endvidere være muligt for virksomhedslederne at afsætte de produkter på markedet, hvor mærkningen ikke opfylder ovennævnte bestemmelser, og som er blevet mærket inden udgangen af overgangsperioden. (5) — Direktiv 2001/101/EF bør derfor ændres i overensstem- melse hermed. (6) — De i dette direktiv fastsatte foranstaltninger er i overens- stemmelse med udtalelse fra Den Stående Komité for Fødevarekæden og Dyresundhed — UDSTEDT FØLGENDE DIREKTIV: Artikel 1 Artikel 2 i direktiv 2001/101/EF affattes således: »Artikel 2 1.  Medlemsstaterne tillader handel med produkter, der opfylder kravene i direktiv 2000/13/EF, fra den 1. januar 2003. 2. Medlemsstaterne forbyder handel med produkter, der ikke opfylder kravene i direktiv 2000/13/EF, med virkning fra den 1. juli 2003. Produkter, der ikke opfylder kravene i direktiv 2000/13/EF, men som er mærket før den 1. juli 2003, kan dog fortsat sælges, indtil lagrene er tømt.« Artikel 2 Dette direktiv træder i kraft på tyvendedagen efter offentliggø- relsen i De Europæiske Fællesskabers Tidende. Artikel 3 Dette direktiv er rettet til medlemsstaterne. Udfærdiget i Bruxelles, den 6. november 2002. På Kommissionens vegne David BYRNE Medlem af Kommissionen () EFT L 109 af 6.5.2000, s. 29. () EFT L 310 af 28.11.2001, s. 19.